Narva tank

pisi|Narva tank 2012. aastal
pisi|Narva tank 2022. aastal enne teisaldamist 
Narva tank oli Narva linna vallutamisele Teises maailmasõjas Punaarmee poolt 1944. aastal pühendatud mälestusmärk.

See avati 9. mail 1970."Ootamatu ajalooline fakt: Narva tank on kuulsusetu taustaga reservmasin, mil pole Eestiga mingit seost" Delfi Forte, 9. august 2022 (vaadatud 16.08.2022) 2022. aasta augustis teisaldati tank Eesti Sõjamuuseumi ja monumendi postament lammutati.

 Kirjeldus 
Monument asus Narvas Jõesuu tänaval kohas, kus 25.–26. juulil 1944 ületasid Leningradi rinde väed Narva pealetungil kindral Ivan Fedjuninski juhtimisel Narva jõe.

Monument koosnes postamendile asetatud tankist T-34/85. Tank oli paigutatud jõe teljega risti, suunaga edelasse. Postamendil oli kakskeelne kiri: "25.–26. juulil 1944. a. forsseerisid Leningradi rinde väed selles rajoonis Narva jõe, murdsid fašistliku-Saksamaa vägede kaitse ja vabastasid Narva linna. В этом районе воиска Ленинградского фронта 25–26 июля 1944 года форсировали реку, прорвали оборону немецко–фашистских войск и освободили город Нарву.""Algas Narva tank-monumendi teisaldamine", ERR, 16.08.2022, fotogalerii slaid 8, foto: Anton Aleksejev. (vaadatud 16.08.2022)

 Teisaldamine 
Tank tõusis huviorbiiti 2022. aastal seoses Venemaa kallaletungiga Ukrainale, mille järel kerkis päevakorda punamonumentide eemaldamine Eestist. Augustis lepiti kokku, et tankimonument teisaldatakse."Raik: tankimonumendi teisaldamise otsus sündis väga raskelt" ERR, 8. august 2022 (vaadatud 16.08.2022) Kavakohaselt pidanuks Narva linnavolikogu 15. augustil otsustama tanki teisaldamise Narva piires, kuid enne istungit teatas volikogu opositsioon, et tank peaks jääma senisesse asukohta, mispeale koalitsioon võttis eelnõu tagasi ja otsust ei tehtud.

Monumendi tank teisaldati 16. augustil 2022 ja viidi Viimsis asuvasse Eesti Sõjamuuseumi. Ühtlasi lammutati ka tanki senine postament ning teisaldati Narvast ja Narva-Jõesuust veel kuus monumenti."Valitsus teisaldas Narva tank-monumendi" ERR, 16.08.2022 (vaadatud 16.08.2022)"Kallas: eemaldame Narvast kokku seitse punamonumenti" ERR, 16.08.2022 (vaadatud 16.08.2022)

Venemaa Jaanilinna piirkonna juht Viktor Karpenko teatas augusti lõpus, et Narva-Jaanilinna piiripunkti Venemaa-poolsesse otsa püstitatakse Narva tanki koopia.Venemaa paigaldab Jaanilinna Narva punatanki koopia. ERR, 31. august 2022В Ивангороде 11 сентября установят танк "Т-34" – точную копию перенесенного из Нарвы памятника. ERR, 31. august 2022"Vene blogija Ilja Varlamov: Narva on ilus, Ivangorod täielik häving. See-eest on seal nüüd tank" Delfi, 6. september 2022 Tankimonumendi pidulik avamine toimus 11. septembril 2022. Mälestusmärgi küljes oleval tahvlil öeldakse, et see tank toodi Jaanilinna ajutiselt ning lõpuks õiglus võidutseb ja Narva tank viiakse oma algsesse asukohta tagasi.VIDEO JA FOTOD | Orkester, aupaugud ja propagandistlikud sõnumid: Jaanilinnas avati Narva tankimonumendi koopia. Delfi, 11. september 2022

Detsembris 2022 andis Politsei- ja piirivalveamet teada, et kunagise tankimonumendi asupaik sobiks hästi Narva jõe äärde plaanitava droonituvastuse ja -tõrje süsteemi rajamiseks. Sellest lähtuvalt tegi Siseministeerium Narva linnale ettepaneku see maa riigile võõrandada.PPA tahab Narva tanki endisesse asukohta rajada drooniseiresüsteemi. ERR, 5. detsember 2022 Narva linnavalitsus esitas Siseministeeriumile soovi vahetada kõnealune kinnistu (Jõesuu tänav 175) seitsme riigile kuuluva kinnistu vastu sooviga kasutada neid üürimajade ehitamiseks linna eeldatavalt saabuvatele eestikeelsetele õpetajatele, meedikutele ning uute tehaste töötajatele.Narva tahab tankikrundi vastu riigilt maad üürimajade ehitamiseks, ERR, 20. detsember 2022

Viited

Välislingid

 "Ootamatu ajalooline fakt: Narva tank on kuulsusetu taustaga reservmasin, mil pole Eestiga mingit seost" Delfi Forte, 9. august 2022
 "Ilmar Raag: süvatank eesti hinges. Glubinnõi tank v estonskoi duše" ERR, 16. august 2022
 "Tanki jant" Levila, august 2022
 "Narvas käiakse endiselt tank-monumenti meenutamas" ERR, 16. november 2022

Kategooria:Narva mälestusmärgid
Kategooria:Teise maailmasõja mälestusmärgid